রাজবাড়ী সরকারি উচ্চ বিদ্যালয়

রাজবাড়ী সরকারি উচ্চ বিদ্যালয় বাংলাদেশের রাজবাড়ী শহরে অবস্থিত একটি সরকারি মাধ্যমিক বিদ্যালয়। এটি ১৮৯২ সালে প্রতিষ্ঠিত হয়েছে।

 বিদ্যালয়ের ইতিহাস 

বাম|থাম্ব|বিদ্যালয়ের পুরাতন ভবন

বর্তমান রাজবাড়ী জেলার বাণীবহের তৎকালীন জমিদার গিরিজা শংকর মজুমদার দেড় শতাধিক বছরের পুরানো এই বিদ্যালয়ের একটি ভবনকে তার কাঁচারী ঘর হিসেবে ব্যবহার করতেন। তিনি ১৮৯২ সালে এই ভবনে গোয়ালন্দ মডেল হাই স্কুল নামে বিদ্যালয় প্রতিষ্ঠা করেন। বর্তমানে এটি রাজবাড়ী সরকারি উচ্চ বিদ্যালয় নামে পরিচিত।

 বিদ্যালয়ের অবস্থান 

থাম্ব|রাজবাড়ী প্রধান সড়ক থেকে বিদ্যালয়ের মূল ফটক

অবস্থানগত দিক থেকে বিদ্যালয়টি শহরের ইংলিশ মার্কেট এর বিপরীতে শহরের প্রধান সড়ক সংলগ্ন এবং বড় বাজারের অদূরেই অবস্থিত। বিদ্যালয়ের উত্তর দিকে রয়েছে জেলা প্রশাসক ও পুলিশ সুপারের বাসভবন। দক্ষিণে একটি পুকুর, কয়েকটি বাড়ী ও পালকি নামের একটি রেস্তরাঁ। পূর্ব দিকে বিদ্যালয়ের একটি ছোট পুকুর ও কিছু বাড়ি এবং পশ্চিমে শহরের অন্যতম প্রধান সড়ক ও রাজবাড়ী ইংলিশ মার্কেট  অবস্থিত।

 অবকাঠামো 

বিদ্যালয়টিতে একটি দ্বিতল বিশিষ্ট প্রশাসনিক ভবন (১টি প্রধান শিক্ষকের কক্ষ, ১টি দাপ্তরিক কক্ষ, ১টি সেমিনার কক্ষ, বড় ১টি হল রুম, ১টি নামাজের কক্ষসহ বেশ কিছু কক্ষ), ৩তলা বিশিষ্ট ১টি একাডেমিক ভবন, দ্বিতল বিশিষ্ট ১টি পুরাতন একাডেমিক ভবন এবং দ্বিতল বিশিষ্ট আরো ১টি দ্বিতল বিশিষ্ট পুরাতন ও পরিত্যক্ত একাডেমিক ভবন রয়েছে৷ উল্লেখ্য যে, পুরাতন পরিত্যক্ত ভবনটিই ছিল জমিদার গিরিজা শংকর মজুমদারের কাঁচারী ঘর। এছাড়াও বিদ্যালয়ের পূর্ব দিকে রয়েছে ১টি শহীদ মিনার ও ১টি সাইকেল গ্যারেজ। বিদ্যালয়ের মাঝে রয়েছে ১টি খেলার মাঠ।

 শিক্ষাব্যবস্থা 

বিদ্যালয়টিতে শুধুমাত্র বালকদের জন্য সরকারিভাবে পড়ার সুব্যবস্থা রয়েছে। ৬ষ্ঠ থেকে ১০ম শ্রেণী পর্যন্ত বিদ্যালয়টিতে পড়ানো হয়। মেধার ভিত্তিতে ৬ষ্ঠ শ্রেণীতে ভর্তি পরীক্ষার মাধ্যমে প্রতিবছর ছাত্রদের ভর্তি নেওয়া হয়। বিদ্যালয়টিতে পূর্বে কোন শিফট পদ্ধতি চালু না থাকলেও বর্তমানে ২টি শিফটে নিয়মিত ক্লাস হয়ে থাকে।প্রত্যেক শ্রেণীতে রয়েছে ২টি করে শাখা। ৯ম ও ১০ম শ্রেণীতে তিনটি বিভাগে ছাত্রদের শিক্ষা দান করা হয়। বিভাগগুলো হলো বিজ্ঞান, কলা ও বাণিজ্য।এছাড়াও বিভিন্ন প্রতিযোগিতায় এই বিদ্যালয় টি অংশ নিয়ে থাকে।

 উল্লেখযোগ্য শিক্ষার্থী 

 আমিন উদ্দিন মৃধা - পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য
 এস এম কুদ্দুস জামান - বাংলাদেশ সুপ্রিম কোর্টের হাইকোর্ট বিভাগের

 তথ্যসূত্র 

বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:রাজবাড়ী জেলার বিদ্যালয়
বিষয়শ্রেণী:১৮৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৯২-এ ব্রিটিশ ভারতে প্রতিষ্ঠিত
বিষয়শ্রেণী:রাজবাড়ী